Die eerste aanbieding is ideaal vir nuwe skoolskool gesinne en sluit die 21 dae na sukses as tuisskoolma in wat jou sal help om jou voete te vind om die nuwe avontuur van tuisonderwys met selfvertroue aan te pak. Daarby is ook ingesluit Marisa Haasbroek se 5 taalkursusse (15 minuut Afrikaans, Sinne wat sing, Kom ons skryf ‘n opstel, Spel sonder sukkel en Die genot van gedigte).
As iemand vir jou eenvoudige vrae soos “Wat is jou naam?” “Hoe oud is jy?” of “Waar woon jy?” in Kantonees gaan vra gaan jy dit nie kan beantwoord nie (wel buiten nou as jy wel Kantonees verstaan). Dit is nie omdat jy nie die antwoorde ken nie, maar bloot omdat jy nie weet wat gevra word nie.
Die eerste is so bietjie bittersoet. Ons is op ‘n punt waar ek vir ‘n paar dae sou kon verdwyn en die kinders sou op hul eie die huishouding kon hardloop. Dit is ‘n trotse oomblik, maar bring ook ‘n stekie hartseer as jy besef hulle het jou nie meer op daardie vlak nodig nie.
Ons knaap is so knap met die tuin en maak sommer in ‘n japtrap goedjies in en om die huis reg. Net die ander dag het hy al die slotte en skarniere geolie (want hy was verveeld).
Is jou kinders op standaard? Hoe weet jy hulle is reg vir die volgende graad? Is jy seker hulle het alles geleer wat hulle moes? Dink jy nie jou kinders moes al x, y of z gedoen het nie? Of erger nog; dink jy nie jy moet eerder jou kinders in die skool sit nie?
Dit is nie maklik om op die emosionele laagtepunt in die jaar met dit ook nog gekonfronteer te word nie! So vandag wil ek vir jou, Mamma (of as jy ‘n Pappa is wat tuisskool) sê “Jy is genoeg!”. Jou tyd en liefde en aandag is genoeg. Bêre al daardie onsekerheid. Skep ‘n slag asem en herlaai jou batterye.
Dan eers na jy goed ontspan het en weer nuwe moed vir die jaar het kan jy gaan sit en kyk wat jy anders wil doen in die nuwe jaar. Onthou Rome is nie in ‘n dag gebou nie. Kies een ding / area wat jy wil verander en fokus daarop in die nuwe jaar. Dit klink eenvoudig, maar elke jaar se bietjie maak ‘n langtermyn verskil. Dit is die klein verstellingtjies wat ons help om koers te hou.
NS. Daar’s geen beter tyd as nou om ‘n tuisskool vriendin op die skouer te klop en haar te bemoedig nie. ‘n Klein woorde om te wys dat jy raak sien wat sy hierdie jaar met haar kinders bereik het, maak ‘n reuse verskil.